**Musiikkia Mustangin takapenkillä Suomen huippuartistien tulkitsemana – tuotto lahjoitetaan hyväntekeväisyyteen**

**Ford Mustang Owners’ Club of Finland on tehnyt Henry Fordin Säätiön apurahan turvin levyn, Backseat of a Mustang Vol.2:n, josta saatavat tuotot lahjoitetaan Uusi lastensairaala 2017 -hankkeelle. Levyn artistit ovat Suomen todellista kärkikaartia.**

Musiikki ja Mustang kuuluvat yhteen. Suomalaisten Mustang-omistajien yhdistys totesi tämän jo 10 vuotta sitten, kun se julkaisi Backseat of a Mustang -levyn. Toinen levy on ollut haaveissa jo pitkään, ja tuo haave toteutuu nyt tammikuussa, kun Backseat of a Mustang Vol.2 julkaistaan.

”Idea uudesta levystä lähti liikkeelle, kun omalla keskustelupalstallamme alettiin keskustella, pitäisikö meidän osallistua Lastensairaalan tukemiseen, kun olemme aiemminkin tehneet hyväntekeväisyyttä lasten parhaaksi”, kertoo yhdistyksen puheenjohtaja Juha Pokkinen. ”Kaikki palaset loksahtivat paikoilleen, kun Henry Fordin Säätiö myönsi meille viime vuonna apurahan levyn tuotantokustannuksiin.”

Mukaan hyväntekeväisyyslevylle saatiin joukko Suomen eturivin artisteja: Anssi Kela, Pauli Hanhiniemi, Timo Kotipelto, Vesku Jokinen, Olli Lindholm, Jussi Selo, Toni Wirtanen, Jouni Hynynen, Pelle Miljoona, Pate Mustajärvi, Martti Syrjä ja Jonne Aaron. Levy on myös heidän panoksensa Lastensairaalan tukemiseen, koska jokainen on mukana ”rakkaudesta taiteeseen”.

Artisteille annettiin vapaat kädet valita kappale, jonka kukin on halunnut aina levyttää. Tarjolla on siis varsin erikoinen kattaus. Esimerkiksi Anssi Kela tulkitsee Popedan ”Matkalla Alabamaan”, Pauli Hanhiniemi Rauli Badding Somerjoen ”Bensaa suonissa” ja Olli Lindholm Hassisen koneen ”Rappiolla”.

Levy julkaistiin 23.1.2015. Sen jakelusta vastaa Sony Finland, ja levy on myynnissä jokaisen hyvin varustetun kaupan hyllyltä ja ladattavissa kaikista storeista.

# # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 189 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.corporate.ford.com](http://www.corporate.ford.com/)

**Euroopan Ford** valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 50 000 henkilöä ja yhteisyritykset mukaan lukien noin 69 000 henkilöä. Euroopassa toimii myös Ford Motor Credit Company ja Ford Customer Service Division sekä 24 tuotantolaitosta, joista 13 Ford omistaa kokonaan tai on enemmistöomistaja ja 11 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 – samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin Juha Pokkinen

 Oy Ford Ab Ford Mustang Owners’ Club of Finland

 010 3447 123 0400 639 779

 rsalin1@ford.com pj@mustangclub.fi